ต่อมาเมื่อเวลา 12.10 น. วันเดียวกัน ร.ต.ท.มนูญศักดิ์ ปาละมี ร้อยเวร สภ.อ.เมืองนราธิวาส ได้รับแจ้งเหตุระเบิดที่ร้านขายข้าวแกงกอไผ่ ตั้งอยู่ริมถนนอดุลตานนท์ ซอย 5 มีผู้ได้รับบาดเจ็บ 6 คน จึงนำกำลังตำรวจ ทหาร และชุดเก็บกู้วัตถุระเบิดไปตรวจสอบที่เกิดเหตุ เป็นร้านขายข้าวแกงที่สร้างขึ้นแบบง่ายๆ พบหลุมระเบิดกว้าง 1 ฟุตลึก 1 ฟุต บริเวณหลังร้าน และเศษสะเก็ดระเบิดกระจายเกลื่อนส่วนผู้บาดเจ็บถูกนำส่งโรงพยาบาลนราธิวาสไปก่อนที่เจ้าหน้าที่จะไปถึง ทราบชื่อคือ นายภาสกร นิลกระวัตร์ อายุ 35 ปี น.ส.ช่อฟ้า แซ่กั้ว อายุ 17 ปี นายธราพงษ์ แดงสกุล อายุ 37 ปี นายมาโนช เอียดน้อย อายุ 39 ปี เป็นนักจัดรายการประจำสถานีวิทยุกระจายเสียงตำรวจภูธรภาค 9 จ.นราธิวาส นายไพบูลย์ ไหมนวล อายุ 62 ปี เจ้าของร้านและนางเหิม ไหมนวล อายุ 65 ปี ภรรยาเจ้าของต่อมาเมื่อเวลา 17.15 น. วันเดียวกัน ร.ต.ต.วรพงษ์ กล่อมสกุล ร้อยเวร สภ.อ.รือเสาะ ได้รับแจ้งมีเหตุคนร้ายใช้ปืนกราดยิงใส่รถไฟ ขบวนที่ 454 ที่บริเวณจุดหยุดรถชั่วคราวบ้านสโลว์บูกิตยือแร หมู่ 7 ต.รือเสาะ จึงนำกำลังตำรวจ ทหาร ไปตรวจสอบที่เกิดเหตุ พบรถไฟขบวนดังกล่าวจอดอยู่ จากการตรวจสอบพบกระจกด้านข้างห้องเครื่อง และถังน้ำมัน มีรอยถูกยิงด้วย 4 แห่ง และมีน้ำมันไหลอยู่ตลอดเวลา
ร้านขายข้าวแกงกอไผ่ตั้งอยู่ที่จังหวัดใด 
นราธิวาส